Asentel n wafrayen mačči d asentel amaynut id-yennulfan imi yella di tansayit, maca iban-d s wudem amaynut di tallit-agi tatrart ama si tama n tikta, asenfali d wayen-nniḍen . deg ugbur n uḍris udyiz yerzan asenfali-agi di talliyin tiqburin ad d-naf icud s waṭas ɣer tayri, imedyazen n tallit-agi senfalayen s tuget ɣef usentel n tayri tufḍiḥt d tuṣṣirt, am wakken ssefrayen daɣen ɣef tuẓẓuft d tfekka n tmeṭṭut d wayen tḥulfun di tayri ɣer wid iḥemlen, dessaḥ isefra-agi yerzan anecta ttilin ɣer yergazen neɣ tilawin, maca tamedyazt-nsen ur tettefaɣ ara berra n ugraw-nsen.